stanford-oval/wikipedia huggingface dataset:
Sara Wennerberg-Reuter
Elämä

Wennerberg-Reuterin isä oli maanviljelijä ja taidemaalari Brynolf Wennerberg, joka oli poliitikko-säveltäjä Gunnar Wennerbergin ainoa veli. Äiti oli Eugenie (o.s. Schoug), joka oli lahjakas harrastelijapianisti ja Saran ensimmäinen pianonsoiton opettaja. Perheen muutettua Göteborgiin tyttö sai opetusta urkuri Elfrida Andréelta. Merkittävästi hänen kehitykseensä vaikutti myös Gunnar Wennerberg, jonka tuki mahdollisti opiskelun jatkamisen Saksassa. Siellä opettajina toimivat Carl Reinecke, Salomon Jadassohn ja Max Bruch.
Wennerberg-Reuter järjesti omien teostensa resitaalin Tukholmassa huhtikuussa 1904; etenkin e-mollisonaatti viululle ja pianolle sai osakseen ankaraa arvostelua, mutta pienimuotoisemmat kappaleet saivat osakseen suuremman hyväksynnän. Säveltäjä saikin suurimman menestyksensä pienimuotoisilla kappaleilla. Vuosikymmeniä jatkuneesta työskentelystään urkurina huolimatta Wennerberg piti itseään ensisijaisesti juuri säveltäjänä.
Vuodesta 1907 Wennerberg oli naimisissa pikakirjoittaja Hugo Reuterin kanssa, ja avioliiton myötä hän sai käyttöönsä kaksiosaisen sukunimen.
Siinain ortodoksinen kirkko

| Siinainvuoren ortodoksinen kirkko |
| --- | --- |
 Pyhän Katariinan luostari, kirkon keskus.
Suuntautuminen:  ortodoksinen
Hallinto:  autonominen kirkkokunta Jerusalemin patriarkan alaisuudessa
Johtaja:  arkkipiispa Damianos
Toiminta-alue:  Siinai
Perustettu:  Autonomia myönnetty vuonna 1575
Jäseniä:  n. 900
Infobox OKVirheellinen NIMI-arvo: 
Siinain ortodoksinen kirkko, myös Siinainvuoren ortodoksinen kirkko tai Siinain kirkko on Egyptissä Siinain niemimaalla toimiva osa maailmanlaajuista ortodoksista kirkkoa. Se on autonominen kirkko Jerusalemin patriarkan alaisuudessa. Sen jäsenmäärä on noin 900.
Historia

Siinainvuori oli uskonnollisesti tärkeä paikkana, jossa Mooses sai Jumalalta lain, minkä vuoksi siitä tuli varhain myös kristittyjen pyhiinvaelluspaikka. 200-luvulla alueella alkoi elää kristittyjä erakkoja, jotka 300-luvulla alkoivat muodostaa yhteisöjä. Alueen tultua levottomammaksi munkkien elämästä tuli vaarallisempaa. Niinpä keisari Justinianus I päätti linnoittaa alueen pääluostarin vuonna 528 ja sijoittaa alueelle 200 perhettä Egyptistä ja Trebizondin alueelta suojelemaan ja palvelemaan luostariyhteisöä.
Aluksi luostariyhteisö oli hyvin kansainvälinen slaavilais- arabi-, latinalais-, armenialais-, etiopialais-, syyrialais- ja kreikkalaistaustaisine munkkeineen. Tunnetuimpia luostarin munkeista oli sitä 600-luvun alussa johtanut Johannes Siinailainen. Samalla vuosisadalla alue päätyi islamilaiseen hallintaan. Luostari sai jatkaa toimintaansa, mutta eri heimojen hyökkäykset pakottivat sulkemaan luostarin väliaikaisesti ja munkit hakivat turvaa Kairosta ja Aleksandriasta. Tänä aikana muut kansallisuudet jättivät luostarin, jolloin siitä tuli vain kreikkalaisten yhteisö.
800-luvulta lähtien luostari tunnettiin nimellä Pyhän Katariinan luostari. Se kuului alkuaan Jerusalemin patriarkaatin alaisuuteen osana Faranin hiippakuntaa. Kun Faranin piispa syrjäytettiin vuonna 681 monoteletismin harhaopin vuoksi siirtyi piispanistuin luostariin ja sen apotista eli johtajasta tuli Faranin piispa. Kun myöhemmin Raithon hiippakunta yhdistettiin myöskin luostariin tulivat kaikki Siinain niemimaan kristityt apotti-arkkipiispan alaisuuteen.
Vuonna 1575 Konstantinopolin patriarkka myönsi Siinain alueelle autonomisen kirkon aseman, mikä vahvistettiin vuonna 1782. Ainoana linkkinä Jerusalemin patriarkaattiin säilyi se, että kun luostarin vanhemmat munkit ovat valinneet luostarille apotin tulee Jerusalemin patriarkan vihkiä tämä piispaksi. Jerusalemin patriarkkaa myös muistetaan luostarin liturgiassa.
Jäsenmäärä

Luostarissa elää noin parikymmentä munkkia, minkä lisäksi kirkkoon kuuluu muutamia satoja Siinain alueella eläviä beduiineja ja kalastajia. Jäsenmääräksi on esitetty noin 900 henkeä.
Aiheesta muualla

Luostarin kotisivut (englanniksi) (kreikaksi) (arabiaksi)
Luostarin tunnetuin johtaja Johannes Siinailainen 1200-luvulla valmistetussa ikonissa.
Luostarin nykyinen apotti, arkkipiispa Damianos.
Selänpää

| Selänpää |
| --- | --- |
 Verlan kylää Selänpään ja Jaalan kaupunginosien sekä Valkealan ja Jaalan rajalla. Kuva on otettu Jaalan puolella ja joen takana on Selänpää.
 Kaupungin kartta, jossa Selänpää korostettuna.
Kaupunki:  Kouvola
Suuralue:  Valkeala
Kaupunginosa nro:  47
Tilastoalue nro:  47
Väkiluku:  785  (2015)
Osa-alueet:  Selänpää  Hasula  Savisto  Tolska  Pukkila  Verla
Postinumerot:  47810 Selänpää  47830 Hasula  45940 Oravala  45910 Voikkaa
Naapurikaupunginosat:  Valkealan kirkonkylä  Vekaranjärvi  Oravala  Jaala (Jaala)  Voikkaa (Kuusankoski)
Selänpää on Kouvolan kaupunginosa, kylä ja tilastoalue entisen Valkealan kunnan alueella eli nykyisellä Valkealan suuralueella. Se sijaitsee Kouvolan pohjoisosassa. Selänpään kaupunginosa ja tilastoalue eroavat alueellisesti toisistaan. Selänpään tilastoalueeseen kuuluu lisäksi myös Oravalan kaupunginosa, ja tällä alueella 785 asukasta. Selänpään postinumeroalueen (47810 Selänpää) väkiluku oli 272 vuonna 2020.
Kylässä sijaitsee Selänpään rautatieasema, joka on kunnostettu kyläläisten ja matkailijoiden käyttöön kylätaloksi. Lisäksi kylän mukaan on nimetty Selänpään lentokenttä. Selänpäässä asuu noin 500 ihmistä. Kylän urheiluseura on nimetään Selänpään Jäykät.
Kylät

Selänpää
Hasula
Pukkila
Itä-Verla
Tolska
Oravala
Pohjois-Hirvelä (Kouvolan keskustaajama, Kuusankoski)
Rantakulma
Lamminkylä
Savisto
Aiheesta muualla

Valkealan kylät: Selänpää
Shane Bowers

| Shane Bowers |
| --- | --- |

Henkilötiedot
Syntynyt: 30. heinäkuuta 1999 (ikä 25) Halifax, NS, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  189 cm
Paino:  85 kg
Seura
Seura:  New Jersey Devils
Sarja:  NHL
Pelinumero:  15
Pelaajaura
Pääsarjaura:  (–)
Aik. seurat:  Colorado Eagles (AHL) Colorado Avalanche (NHL) Providence Bruins (AHL)
NHL-varaus:  28. varaus, 2017 Ottawa Senators
Shane Bowers (s. 30. heinäkuuta 1999 Halifax, Nova Scotia, Kanada) on kanadalainen jääkiekkoilija, joka pelaa NHL-seura New Jersey Devilsin organisaatiossa. Hän on pelipaikaltaan keskushyökkääjä. Ottawa Senators varasi Bowersin ensimmäisellä kierroksella 28. pelaajana NHL:n varaustilaisuudessa 2018, mutta seura kauppasi hänen pelaajaoikeutensa kuitenkin osana suurta pelaajakauppaa Colorado Avalancheen marraskuussa 2017.
Pelityyli

The Sports Forecaster -sivuston mukaan Bowers on laadukas kahden suunnan hyökkääjä, joka on varustettu hyvällä intensiteetillä ja työmoraalilla sekä pelaa hyvin paineen alla. Hän pyrkii tekemään järkeviä ratkaisuja ja pelaa uhrautuvasti joukkueelleen Bowers on myös hyvä aloittaja ja hän tekee pienet asiat huolellisesti. Bowersin tulisi kuitenkin lisätä massaa ja voimaa. Hänen tulisi kuitenkin todistaa tasonsa pisteiden tekijänä huipputasolla. Bowersin otteista paistaa ajoittain myös pieni kireys.
Ura > Maajoukkueura

Bowers pelasi alle 20-vuotiaiden MM-kilpailuissa vuonna 2019 sekä alle 18-vuotiaiden Ivan Hlinkan muistoturnauksessa vuonna 2016. Hän edusti myös Canada Blackin joukkuetta World U-17 Hockey Challengessa vuonna 2015, jolloin Bowers toimi joukkueensa kapteenina.
Sierra Nevada

Sierra Nevada on kolmen vuorijonon nimi:
Sierra Nevada Andalusiassa, Espanjassa
Sierra Nevada Meksikossa
Sierra Nevada Kaliforniassa ja Nevadassa, Yhdysvalloissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sierra Nevada”, voi hakea sivunnimihaulla, laajalla sivunnimihaulla tai tekstihaulla.
Seleukeia (täsmennyssivu)

Seleukeia (usein vakiintuneesti Seleukia, m.kreik. Σελεύκεια, lat. Seleuceia/Seleucia) voi viitata seuraaviin antiikin aikaisiin kaupunkeihin:
Seleukeia, kaupunki Mesopotamiassa Tigris-joen varrella, tunnetuin Seleukeia
Seleukeia eli Seleukeia pros Kalykadnō tai Seleukeia Isauria, kaupunki Kilikiassa
Seleukeia, kaupunki Pamfyliassa
Seleukeia eli Seleukeia pros Belō, myös Seleukobelos, kaupunki Syyriassa Belos-joen varrella
Seleukeia eli Seleukeia Pieria, kaupunki Syyriassa Orontes-joen suussa, Antiokian satama
Seleukeia eli Seleukeia Sidera, kaupunki Pisidiassa
Abila eli Seleukeia Abila, Dekapoliihin kuulunut kaupunki Palestiinassa
Gadara eli Seleukeia Gadara, Dekapoliihin kuulunut kaupunki Palestiinassa
Mopsuestia eli Seleukeia pros tō Pyramō, kaupunki Kilikiassa Pyramos-joen varrella
Susa eli Seleukeia pros tō Eulaiō, kaupunki Persiassa
Tralleis eli Seleukeia Tralleis, kaupunki Kaariassa
Zeugma eli Seleukeia pros tō Eufratē, kaupunki Mesopotamiassa Eufrat-joen varrella
Sodankylän linja-autoasema

| Sodankylän linja-autoasema |
| --- | --- |

Osoite:  Jäämerentie 28
Sijainti:  Sodankylän kirkonkylä
Koordinaatit:  67.41960620608735°N, 26.58986180262732°E
Rakennustyyppi:  linja-autoasema
Valmistumisvuosi:  1962
Suunnittelija:  Kaarlo Leppänen, Niilo Pulkka ja Pekka Rajala
Rakennuttaja:  Sodankylän Linja-autoasemakiinteistö Oy
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sodankylän linja-autoasema on linja-autoasema Sodankylässä.
Sodankylän linja-autoasema muodostaa yhdessä Kemin ja Rovaniemen linja-autoasemien kanssa valtakunnallisesti merkittävän rakennetun kulttuuriympäristön ”Lapin keskuspaikkojen linja-autoasemat”. Sodankylän kirkonkylän osayleiskaava-alueen rakennusinventointi kuvaa linja-autoasemaa ”keskustan arkkitehtoniseksi kohokohdaksi”, joka ”edustaa uudistunutta tila- ja arkkitehtuuriajattelua”. Sodankylän linja-autoaseman merkitys osana Sodankylän taajamakuvaa on keskeinen.
Lapin keskuspaikkojen linja-autoasemat jälleenrakennettiin Lapin sodan jälkeen. Vuonna 1946 paikkakunnille avattiin parakkiasemat ja vuonna 1949 väliaikaiset linja-autoasemat. Rakennukset ajanmukaistettiin vuosina 1959–1964. Asemat ovat yhä toiminnallisesti ja taajamakuvallisesti keskeisiä rakennuksia. Linja-autoaseman rakennus on vuodelta 1962 ja sen ovat suunnitelleet arkkitehdit Kaarlo Leppänen, Niilo Pulkka ja Pekka Rajala, kuten Rovaniemenkin linja-autoaseman. Linja-autoaseman rakennutti kiinteistöyhtiö, jossa oli osakkaina kunta ja Matkahuolto. Sodankylän Linja-autoasemakiinteistö Oy perustettiin vuonna 1961 ja se on yhä toiminnassa.
Skellefteå Innebandy IF

Skellefteå Innebandy IF on ruotsalainen salibandyseura Skellefteåsta. Seuran naisten edustusjoukkue pelaa salibandya Ruotsin pääsarjassa Superliigassa. Joukkueen valmentajana toimii Mikael Lindholm ja joukkue pelaa kotiottelunsa Eddahallenissa.
Aiheesta muualla

Skellefteå Innebandy IF - Joukkuekortti Ruotsin salibandyliiton sivuilla[vanhentunut linkki] (ruotsiksi)
Skythes

Skythes (m.kreik. Σκύθης, Skythēs, lat. Scythes) voi viitata seuraaviin:
Skythes, kreikkalaisessa mytologiassa Herakleen tai Zeuksen poika
Skythes (toimi n. 520–505/490 eaa.), attikalainen vaasimaalari
Skythes (500-luku eaa.), Kosin tyranni
Skythes (400-luku eaa.), Zanklen tyranni
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Skythes”, voi hakea sivunnimihaulla, laajalla sivunnimihaulla tai tekstihaulla.
Skodjen kirkko

| Skodjen kirkko Skodje kyrkje |
| --- | --- |
 Kirkko vuonna 2010.
Sijainti:  Ålesund, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1860
Materiaali:  puu
Istumapaikkoja:  330
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Skodjen kirkko (norj. Skodje kyrkje) on Ålesundin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1860.
Aiheesta muualla

Kuvia tai muita tiedostoja aiheesta Skodjen kirkko Wikimedia Commonsissa
Skellefteån Sankt Olovin piiri

| Skellefteån Sankt Olovin piiri |
| --- | --- |
 Sankt Olovin kirkko
 fiSkellefteån Sankt Olovin piiri 
 64°45′00″N, 20°57′50″E 
Valtio:   Ruotsi
Maakunta:  Västerbotten
Lääni:  Västerbottenin lääni
Kunta:  Skellefteån kunta
Piirikoodi:  323023
Väestö
Väkiluku (2022):  21 655 
Skellefteån Sankt Olovin piiri (ruots. Skellefteå Sankt Olovs distrikt) sijaitsee Skellefteån kunnassa Ruotsissa. Sen väkiluku on 21 655  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Skellefteån kunnan piirit
Siinain provinssi

| Siinain provinssi Wilayat Sinai Ansar Beit al-Maqdis |
| --- | --- |

Tyyppi:  islamilainen terroristijärjestö
Toiminta-alue:   Egypti
Jäsenet:  muutama sata tai muutama tuhat
Infobox OKVirheellinen NIMI-arvo: 
Siinain provinssi, aiemmalta nimeltään Ansar Beit al-Maqdis, on Egyptissä toimiva islamilainen jihadistijärjestö. Se on tehnyt iskuja etenkin Egyptin Siinain niemimaalla. Järjestö toimi aluksi omana ryhmänään, mutta on sittemmin ilmoittanut liittyneensä osaksi Isis-järjestöä. Tällöin järjestö muutti nimensä muotoon Wilayat Sinai, eli "Siinain provinssi". Vuosien 2012 ja 2015 välillä Siinain provinssi ja muut alueella toimivat terroristijärjestöt ovat tehneet yli 400 iskua.
Historia

Järjestö aloitti toimintansa pian maan presidentti Hosni Mubarakin vallasta syösseen vallankumouksen jälkeen vuonna 2011. Tunnetuksi se tuli heinäkuussa 2012, kun järjestön jäsenet räjäyttivät Israeliin ja Jordaniin maakaasua vieneen kaasuputken. Saman vuoden puolella järjestö myös ampui raketteja Israelin Eilatin kaupunkiin ja hyökkäsi rajalla partioineita israelilaissotilaita vastaan.
Egyptin muslimiveljeskunnan vallasta syösseen armeijan vallankaappauksen jälkeen vuonna 2013 Ansar Beit al-Maqdis on kohdistanut iskunsa Egyptin armeijaa ja poliisia vastaan. Järjestö yritti surmata Egyptin sisäministeri Mohamed Ibrahim Moustafan autopommilla syyskuussa 2013. Saman vuoden lokakuussa järjestö iski sotilastiedustelun käyttämään rakennukseen Ismailiyan kaupungissa Siinailla. Lokakuussa 2014 järjestö teki useita yhteensä 31 sotilasta tappanutta pommi-iskua, sekä hyökkäyksiä käsiasein. Pohjois-Siinaille julistettiin hyökkäysten johdosta hätätila ja ulkonaliikkumiskielto. Iskut vuoden 2015 tammikuussa johtivat 30 henkilön kuolemaan ja useamman haavoittumiseen.
Heinäkuussa 2015 noin 70 Siinain provinssin jäsentä hyökkäsi Egyptin viidelle armeijan ja useisiin poliisin tukikohtiin. Joidenkin arvioiden mukaan iskuissa kuoli noin 50 henkilöä ja haavoittui toiset 50. Hyökkäystä kuvailtiin Siinain siihen asti pahimmaksi. Saman vuoden puolella järjestö julkaisi kuvan teloittamastaan vangista, jota he väittivät vankina pitämäkseen kroatialaiseksi Tomislav Salopekiksi. Saman vuoden lokakuussa Siinain provinssi otti vastuun venäläisen Kolavian lento 9268 pudottaneesta pommi-iskusta, jossa sai surmansa 224 henkilöä.
Vuonna 2017 järjestö toteutti useita iskuja. Palmusunnuntaina koptilaisiin kirkkoihin tehdyissä pommi-iskuissa sai surmansa 45 henkilöä ja toukokuussa asemiehet surmasivat 28 busseilla matkustanutta kristittyä pyhiinvaeltajaa. Marraskuussa järjestön pommi-isku suufilaisessa moskeijassa Bir al-Abedin kaupungissa surmasi 305 henkilöä. Isku oli Egyptin siihenastisista terrori-iskuista verisin.
Vuoden 2018 tammikuussa järjestö surmasi palestiinalaisen Hamas-järjestön jäseniä videolla syyttäen Hamasia palestiinalaisten pettämisestä ja ääriliikkeiden jäsenten pidätyksistä Gazassa. Jotkin asiantuntijat kuvailivat Hamasin ja Isisin välejä julistamattomaksi sodaksi.
Organisaatio

Joidenkin tarkkailijoiden mukaan Ansar Beit al-Maqdisilla on yhteyksiä muslimiveljeskuntaan, sekä palestiinalaisiin järjestöihin ja niistä etenkin Gaza hallitsevaan Hamasiin. Marraskuussa 2014 järjestö ilmoitti Twittertilillään liittyvänsä osaksi Abu Bakr al-Baghdadin johtamaa Isis-järjestöä. Järjestöön kuuluu eri arvioiden mukaan muutama sata tai muutama tuhat taistelijaa. Siihen kuuluu paikallisia beduiineja, muita egyptiläisiä ja joidenkin tutkijoiden mukaan myös ulkomaalaisia taistelijoita.
Aseistus

Siinain provinssi on käyttänyt iskuissaan kehittyneitä aseita, kuten kranaatinheittimiä, raskaita konekiväärejä, Grad-raketteja ja panssarintorjuntaohjuksia. Järjestö on myös käyttänyt ilmatorjuntaohjuksia ampuen esimerkiksi alas Egyptin armeijan helikopterin.
Skelleftejoki

| Skelleftejoki |
| --- | --- |
 Skelleftejoen sijainti Pohjois-Ruotsissa
Maanosa:  Eurooppa
Maat:  Ruotsi
Läänit:  Västerbotten
Kunnat:  Skellefteå
Vesistöalue ja valuma-alueen tietoja
Päävesistöalue:  Skelleftejoen vesistö
Pinta-ala:  11 731 km²  
Järvisyys:  15 % 
Pääuoman pituus:  410 km 
Pääuoman osuudet:  Skelleftejoki ←Seldutjåhkå ←Ikkesjåhkå
Joen uoman kohteita
Alkulähde:  Storavan, Arjeplog, Arvidsjauri, Ruotsi 
 :  65.6743°N, 18.1283°E
Laskupaikka:  Ursviken, Skellefteå, Skellefteån kunta
 :  64.7064°N, 21.1567°E
Läpivirtausjärvet:  Storavan (en), Hornavan, Uddjaure, Sädvajaure (en) (käännä suomeksi)
Sivu-uomat:  Malån (d)
Mittaustietoja
Lähdekorkeus:  420 m  mpy.
Laskukorkeus:  0 m
Korkeusero:  420 m
Pituus:  208 km  
Kaltevuus:  2,02 m/km
Keskiylivirtaama:  420 m³/s  
Keskivirtaama:  162,5 m³/s  
Keskialivirtaama:  46 m³/s
Muuta
Muualla:  Wikimedia Commons
Lejonströmsbron ylittää Skelleftejoen Skellefteåssa
Skelleftejoki (myös Skelleftenjoki, ruots. Skellefte älv, Skellefteälven) on Ruotsissa Västerbottenin läänissä virtaava 208 kilometriä pitkä joki, joka muodostaa Skelleftejoen vesistössä sen 410 kilometriä pitkän pääuoman alajuoksun . Pääuoma alkaa Ikkesjávrresta nimellä Seldutjåhkå 745 metrin tasossa meren pinnan yläpuolella, ja siihen liittyy eteläisempi Miergenisjåhkå ennen jokialueen merkittävintä järveä Uddjaurea. Joen valuma-alueen pinta-ala on 11 731 neliökilometriä ja se laskee Pohjanlahden perämereen Skellefteån keskustaajamassa. Joki saa alkunsa Norjan rajalta ja laskee Perämereen Skellefteån kaupungin kohdalla. Pääuomaa on muokattu voimakkaasti vesivoiman tuottamiseksi.
Vesivoima

Skelleftejoen uomassa on 17 vesivoimalaitosta: Kvistforsen, Selsforsen, Krångfors, Granfors, Finnforsen, Båtfors, Rengård, Vargfors, Gallejaur, Grytfors, Bastusel, Slagnäs, Bergnäs, Riebnes, Sädva, Ringsele ja Sälla. Voimalaoiden yhteisteho on 1 069 megawattia ja niiden vuosituotanto on noin 4 245 gigawattituntia.
Käännös suomeksi
Scream 2

| Scream 2 |
| --- | --- |

Ohjaaja:  Wes Craven
Käsikirjoittaja:  Kevin Williamson
Tuottaja:  Cathy Konrad,   Marianne Maddalena
Säveltäjä:  Marco Beltrami
Kuvaaja:  Peter Deming
Leikkaaja:  Patrick Lussier
Pääosat:  Neve Campbell
Valmistustiedot
Valmistusmaa:  Yhdysvallat
Tuotantoyhtiö:  Dimension Films
Levittäjä:  UIP-Dunafilm Dimension Films
Ensi-ilta:   12. joulukuuta 1997    5. kesäkuuta 1998
Kesto:  120 min
Alkuperäiskieli:  englanti
Budjetti:  24 miljoonaa $
Tuotto:  172 363 301 $
Edeltäjä:  Scream
Seuraaja:  Scream 3
Aiheesta muualla
IMDb 
Elonet
AllMovie
Infobox OKNimi-testi OK: 
Scream 2 on Wes Cravenin ohjaama yhdysvaltalainen slasher-kauhuelokuva vuodelta 1997. Se on Screamin (1996) jatko-osa ja sarjan kolmatta osaa, Scream 3 (2000), edeltävä osa. Neljännen elokuvan kuvaukset alkoivat vuonna 2009 ja elokuva ilmestyi 15. huhtikuuta 2011.
Tarina

Kaksi nuorta, Maureen Evans ja Phil Stevens tapetaan elokuvateatterissa Stabin ensi-illassa. Stab on elokuva, joka perustuu alkuperäisen Screamin tapahtumiin.
Sidney Prescott on muuttanut opiskelemaan collegeen. Sidneyllä on uusia ystäviä, Hallie ja Mickey sekä poikaystävä Derek. Collegen opiskelija, Casey "Cici" Cooper surmataan ja murhaaja hyökkää jälleen Sidneyn kimppuun, mutta epäonnistuu yrityksessään. Sidneyn vanha ystävä Dewey Riley saapuu auttamaan tätä. He saavat avukseen myös vanhan tutun toimittajan Gale Weathersin. Gale Weathers tajuaa, että uhrien nimet ovat samankaltaisia, kuin Woodsboron uhreilla. Kohta Sidneyn vanha ystävä Randy Meeks kuolee, ja ruumiita alkaa kasaantumaan. Gale ja Dewey lähtevät tutkimaan uuden kameramiehen, Joel Jonesin ottamia videoita studiolle, missä murhaaja hyökkää Deweyn kimppuun, mutta tämä selviää. Sidney on lähtemässä turvamiehiensä, etsivä Richardsin, etsivä Andrewsin ja ystävänsä Hallien kanssa turvaan, mutta kun etsivät ja Hallie murhataan, Sidney pakenee samalle studiolle, missä Dewey ja Gale ovat. Kohta Sidney kohtaa murhaajan, joka osoittautuu hänen ystäväkseen. Murhaaja on Mickey. Kohta näyttämön takaovesta tulee sisään Billy Loomisin äiti, joka on ottanut valenimekseen Debbie Salt. Mrs. Loomis kostaa Sidneylle poikansa kuolemasta, Ja Mickey ampuu Derekin. Kohta Mrs. Loomis ampuu Mickeyn, ja saa Galen kylkeen osuman. Gale kuitenkin selviää. Kohta Cotton Weary ilmestyy kuvioihin ja ampuu Mrs. Loomisin, jolla on veitsi Sidneyn kaulalla. Sidney selviää Cottonin avustuksella, ja Dewey kiidätetään välittömästi sairaalaan.
Näyttelijät

| 0 | 1 | 2 |
| --- | --- | --- |
|  Neve Campbell   | … |   Sidney Prescott   |
|  David Arquette   | … |   Dwight 'Dewey' Riley   |
|  Courteney Cox   | … |   Gale Weathers   |
|  Sarah Michelle Gellar   | … |   Casey "Cici" Cooper, murhaajan uhri   |
|  Jamie Kennedy   | … |   Randy Meeks   |
|  Laurie Metcalf   | … |   Debbie Salt (Rouva Loomis)   |
|  Elise Neal   | … |   Hallie McDaniel   |
|  Timothy Olyphant   | … |   Mickey Altieri   |
|  Jerry O’Connell   | … |   Derek Feldman   |
|  Liev Schreiber   | … |   Cotton Weary   |
|  Duane Martin   | … |   Joel Jones   |
|  Rebecca Gayheart   | … |   Sorority Sister Lois   |
|  Portia de Rossi   | … |   Sorority Sister Murphy   |
|  David Warner   | … |   Gus Gold   |
|  Omar Epps ja Jada Pinkett Smith  | … |   pariskunta, murhaajan uhreja   |
|  Lewis Arquette   | … |   Chief Lewis Hartley   |
|  Heather Graham   | … |   'Casey' Stab-elokuvassa   |
|  Tori Spelling   | … |   Sidney Stab-elokuvassa   |
|  Luke Wilson   | … |   'Billy' Stab-elokuvassa   |
Sarpsborg

| Sarpsborg |
| --- | --- |
 vaakuna
 Sarpsborgin sijainti Østfoldin läänissä
 Sarpsborg
 Koordinaatit: 59°16′44″N, 11°06′59″E 
Valtio:  Norja
Lääni:  Østfold
Perustettu:  1016
Hallinto:  
 – Pormestari:  Magnus Arnesen (H, 2023)
Pinta-ala:  
 – Kokonaispinta-ala:  406 km²
 – Maa:  370 km²
Väkiluku (1.1.2023):  59 038
 – Väestötiheys:  159,6 as./km²
 
 www.sarpsborg.kommune.no 
Infobox OKVirheellinen NIMI-arvo: 
Sarpsborgin keskusta
Sarpsborg on Østfoldin läänin pääkaupunki Norjassa. Vuoden 2024 alussa siellä oli 59 038 asukasta. Asukasluvulla mitattuna Sarpsborg on Norjan 16. suurin kunta.
Historia

Kaupungin perusti viikinkikuningas Pyhä Olavi vuonna 1016. Siihen aikaan se oli Norjan hallintokaupunki. Vanha kaupunki tuhoutui mutavyöryissä ja romahti jokeen vuosien 1200 ja 1400 välillä[lähde? ]. Uusi kaupunki rakennettiin tukevammalle maaperälle, mutta ruotsalaiset valloittajat tuhosivat sen 1567. Koko väestö evakuoitiin silloin Fredrikstadiin. Vähitellen asutus palasi Sarpsborgiinkin. Sarpsborgin ja Fredrikstadin yhteen kasvanut kaupunkikeskus on nykyisin Norjan viidenneksi suurin taajama, jossa on noin 120 000 asukasta. Sarpsborgin muita taajamia ovat Skjeberg, Høysand, Ise, Jelsnes, Stikkaåsen sekä osa pääosin Fredrikstadin puolella sijaitsevaa Skivikaa.
Talous

Kaupungissa on perinteikäs Borregaardin sellu- ja paperitehdas, joka on laajentanut toimintaansa myös kemianteollisuuteen sekä Hansa Borgin panimo.
Media

Paikallislehti Sarpsborg Arbeiderblad ilmestyy kolmesti viikossa.
Kuvia

Sarpsborgin väkiluku vuosina 1951–2010.
Kaupungintalo
Sarpsborgin kirkko
Skjebergin kirkko
Sarpefossenin vesivoimalaitos
Kauppakeskus Storbyen
Bjørnstadskipet
Tunnettuja henkilöitä

Ragnhild Aamodt (s. 1980), käsipalloilija
Ulrikke Brandstorp (s. 1995), muusikko
Jonas Holøs (s. 1987), jääkiekkoilija
Nils Hønsvald (1899–1971), toimittaja ja poliitikko
Tommy Kristiansen (s. 1989), jääkiekkoilija
Per-Åge Skrøder (s. 1978), jääkiekkoilija
Jens Arne Svartedal (s. 1976), maastohiihtäjä
Ystävyyskaupungit

Sarpsborg on Forssan ystävyyskaupunki.
Aiheesta muualla

Kuvia tai muita tiedostoja aiheesta Sarpsborg Wikimedia Commonsissa
Østfoldin läänin kunnat
Aremark
Fredrikstad
Halden
Hvaler
Indre Østfold
Marker
Moss
Rakkestad
Råde
Rømskog
Sarpsborg
Skiptvet
Våler
Norjan läänit | Norja